Hans første internasjonale mesterskap var ungdoms-VM i friidrett 2007 i Ostrava i Tsjekkia. Der fikk han gull i tresteg, med 15,98 meter, og bronse i lengde, bak de to japanerne Yasumichi Konishi og Daisuke Yoshiyama. Han deltok også ved junior-VM i friidrett 2008, og nådde finalen i både tresteg og lengde, men fikk ingen individuelle medaljer. Han fikk sjuendeplass i lengde og åttendeplass i tresteg. Han løp i forsøksheatet på 4 x 400 meter stafett, og fikk dermed gull på 4 x 400 meter stafett. Ved USA-mesterskapet for juniorer i 2008 fikk han bronse lengde og sølv i tresteg.